Аинформациа ахақәиҭра аҿиара аинститут (IDFI) маӡала иҟаҵаз анҵамҭақәа раларҵәара иадҳәаланы аҳәамҭа аланарҵәеит.
Аҳәамҭа ишану ала, маӡала иҟаҵаз анҵамҭақәа рыҭҵаара абзоурала, агәаанагара цәырҵит арҭ анҵамҭақәа ииашазар ҟалап, насгьы, Аҳәынҭқарратә шәарҭадара амаҵзура ала аус рыдулан ҳәа. Иара убас, IDFI ахаҭарнакцәа ргәаанагарала, зыӡбахәы ҳәоу анҵамҭақәа 2014-2021 шықәсқәа рзы иҟаҵазар ҟалап.
Аиҿкаараҿы ишазгәарҭаз ала, цәыббра 14 рзы Қырҭтәыла апрокуратура аанацҳаит аусеилыргара ишалаго. Хара имгакәа, Аҳәынҭқарратә шәарҭадара амаҵзура аусеилыргаҩцәа аус рыцура ишазыхиоу аанацҳаит, аха, арҭ адокументқәа уажәгьы асаит иануп.
Аиҿкаара ахаҭарнакцәа апарламент ахь ааҧхьара ҟарҵоит асистематә маӡалатә ацклаҧшра азакәанреи ари аус аҿы ачинҳаракҩцәа рылахәызаареи ашьақәыргыларазы аусеилыргаратә комиссиа еиҿыркаарц.